Priekšlikums PADOMES DIREKTĪVA, ar ko pielāgo dažas direktīvas publiskā iepirkuma jomā saistībā ar Horvātijas pievienošanos /* COM/2013/052 final - 2013/0031 (NLE) */





PASKAIDROJUMA RAKSTS 1. PRIEKŠLIKUMA KONTEKSTS Priekšlikums Padomes direktīvai, ar ko pielāgo atsevišķas direktīvas publiskā iepirkuma jomā, ir vajadzīgs saistībā ar gaidāmo Horvātijas Republikas pievienošanas Eiropas Savienībai. Līgumu par Horvātijas Republikas pievienošanos Eiropas Savienībai[1] visas Eiropas Savienības dalībvalstis un Horvātijas Republika parakstīja Briselē 2011. gada 9. decembrī. Pievienošanās līguma 3. panta 3. punkts paredz, ka līgums stājas spēkā 2013. gada 1. jūlijā, ja pirms minētās dienas ir deponēti visi ratifikācijas instrumenti. Līguma par pievienošanos 3. panta 4. punkts paredz, ka Savienības iestādes var pirms pievienošanās pieņemt pasākumus, kas, cita starpā, ir minēti 50. pantā Aktā par Horvātijas Republikas pievienošanās nosacījumiem[2]. Šie pasākumi stājas spēkā, vienīgi stājoties spēkā Pievienošanās līgumam, un tie ir spēkā no Pievienošanās līguma spēkā stāšanās dienas. Pievienošanās akta 50. pantā noteikts — ja pirms pievienošanās pieņemtie tiesību akti ir jāpielāgo saistībā ar pievienošanos un vajadzīgie pielāgojumi nav paredzēti Pievienošanās aktā vai tā pielikumos, vajadzīgos tiesību aktus pieņem Padome vai Komisija (ja sākotnējo aktu pieņēmusi Komisija). Nobeiguma akta 2. punktā[3] ir minēta politiska vienošanās, kas tika panākta starp dalībvalstīm un Horvātiju Pievienošanās līguma saskaņošanas kontekstā, par vairākiem tiesību aktu pielāgojumiem, kas jāpieņem iestādēm; Pievienošanās līguma Augstās līgumslēdzējas puses aicināja Padomi un Komisiju pieņemt šos pielāgojumus pirms pievienošanās saskaņā ar Pievienošanās akta 50. pantu, tos vajadzības gadījumā papildinot un atjaunojot, lai ņemtu vērā Savienības tiesību aktu attīstību. Šajā priekšlikumā Padomes direktīvai ir ietvertas visas Eiropas Parlamenta un Padomes direktīvas publiskā iepirkuma jomā, kurām ir vajadzīgi pielāgojumi saistībā ar pievienošanos, atbilstoši 5. sarunu nodaļai. Šis priekšlikums ir daļa no Komisijas priekšlikumu sērijas Padomes direktīvām, un tajā tehniskie pielāgojumi Padomes direktīvām un Eiropas Parlamenta un Padomes direktīvām atbilstoši sarunu nodaļām ir sakopoti atsevišķos priekšlikumos dažādām Padomes direktīvām. Šī struktūra ir izveidota, lai dalībvalstīm atvieglotu attiecīgo direktīvu transponēšanu to tiesiskajā sistēmā. Priekšlikumu kopumu tiesību aktiem, ko Komisija ir nosūtījusi Padomei, veido priekšlikumu sērijas Padomes direktīvām, no vienas puses, un priekšlikums vienai Padomes regulai, kas aptver Eiropas Parlamenta un Padomes regulas un lēmumus, kā arī Padomes regulas un lēmumus, no otras puses. Tas atbilst pieejai, kas iepriekš tika izmantota, sagatavojot Bulgārijas un Rumānijas pievienošanos[4]. Paredzēts, ka visus šajā kopumā ietvertos tiesību aktus Eiropas Savienības Oficiālajā Vēstnesī publicēs vienlaicīgi. Šajā priekšlikumā un citos priekšlikumos, kas iekļauti šajā kopumā, tiks ņemti vērā tehniskie pielāgojumi acquis, kas publicēts Eiropas Savienības Oficiālajā Vēstnesī līdz 2012. gada 1. septembrim. Tas darīts tāpēc, lai dotu pietiekamu laiku gan attiecīgajam likumdošanas procesam, gan dalībvalstu pienākumu izpildei attiecībā uz direktīvu transponēšanu un paziņošanu. Pielāgojumus, kas varētu būt nepieciešami acquis, kas Eiropas Savienības Oficiālajā Vēstnesī publicēts pēc 2012. gada 1. septembra, paredzēs attiecīgajos tiesību aktos vai veiks vēlāk, izmantojot piemērotas procedūras. Turklāt Komisija plāno 2013. gada jūlija sākumā neoficiāli iesniegt dalībvalstīm šo tiesību aktu sarakstu. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Tā kā šim priekšlikumam ir tīri tehnisks raksturs un tas neietver politisku risinājumu izvēli, nebūtu bijis nozīmes rīkot apspriešanos ar ieinteresētajām personām vai sagatavot ietekmes novērtējumus. 3. PRIEKŠLIKUMA JURIDISKIE ASPEKTI Priekšlikuma juridiskais pamats ir 50. pants Aktā par Horvātijas Republikas pievienošanās nosacījumiem. Subsidiaritātes un proporcionalitātes principi tiek pilnībā ievēroti. Savienības rīcība ir nepieciešama saskaņā ar subsidiaritātes principu (LES 5. panta 3. punkts), jo tā skar tehniskus pielāgojumus tiesību aktiem, ko pieņēmusi Savienība. Priekšlikumā ir ievērots proporcionalitātes princips (ES līguma 5. panta 4. punkts), jo tas nepārsniedz to, kas ir vajadzīgs izvirzīto mērķu sasniegšanai. 4. IETEKME UZ BUDŽETU Priekšlikums neietekmē Savienības budžetu. 2013/0031 (NLE) Priekšlikums PADOMES DIREKTĪVA, ar ko pielāgo dažas direktīvas publiskā iepirkuma jomā saistībā ar Horvātijas pievienošanos EIROPAS SAVIENĪBAS PADOME, ņemot vērā Līgumu par Eiropas Savienības darbību, ņemot vērā Horvātijas Pievienošanās līgumu, un jo īpaši tā 3. panta 4. punktu, ņemot vērā Horvātijas Pievienošanās aktu un jo īpaši tā 50. pantu, ņemot vērā Komisijas priekšlikumu, tā kā: (1) Saskaņā ar Pievienošanās akta 50. pantu, ja pirms pievienošanās pieņemtajos iestāžu aktos ir vajadzīgi pielāgojumi sakarā ar pievienošanos un ja vajadzīgie pielāgojumi nav paredzēti šajā aktā vai tā pielikumos, Padome pēc Komisijas priekšlikuma ar kvalificētu balsu vairākumu vai Komisija, ja sākotnējo aktu ir pieņēmusi Komisija, pieņem šim nolūkam vajadzīgos aktus. (2) Konferences, kurā izstrādāja Pievienošanās līgumu, Nobeiguma aktā ir norādīts, ka Augstās Līgumslēdzējas Puses panāca politisku vienošanos par vairākiem iestāžu pieņemto aktu pielāgojumiem, kas vajadzīgi sakarā ar pievienošanos, un Padome un Komisija ir aicinātas pieņemt šos pielāgojumus pirms pievienošanās, tos vajadzības gadījumā papildinot un atjaunojot, lai ņemtu vērā Savienības tiesību aktu attīstību. (3) Tāpēc attiecīgi jāgroza Direktīvas 2004/17/EK[5], 2004/18/EK[6] un 2009/81/EK[7], IR PIEŅĒMUSI ŠO DIREKTĪVU. 1. pants Direktīvas 2004/17/EK, 2004/18/EK un 2009/81/EK groza, kā noteikts pielikumā. 2. pants 1. Dalībvalstis vēlākais līdz datumam, kurā Horvātija pievienosies Eiropas Savienībai, pieņem un publicē normatīvos un administratīvos aktus, kas vajadzīgi, lai izpildītu šīs direktīvas prasības. Dalībvalstis nekavējoties dara zināmus Komisijai minēto noteikumu tekstus. Dalībvalstis piemēro minētos tiesību aktus no Horvātijas pievienošanās dienas Eiropas Savienībai. Kad dalībvalstis pieņem šos noteikumus, tajos ietver atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarīt šādas atsauces. 2. Dalībvalstis dara Komisijai zināmus to tiesību aktu galvenos noteikumus, ko tās pieņem jomā, uz kuru attiecas šī direktīva. 3. pants Šī direktīva stājas spēkā, ja stājas spēkā Horvātijas Pievienošanās līgums, tā spēkā stāšanās datumā. 4. pants Šī direktīva ir adresēta dalībvalstīm. Briselē, Padomes vārdā — priekšsēdētājs PIELIKUMS PUBLISKAIS IEPIRKUMS 1. 32004 L 0017: Eiropas Parlamenta un Padomes Direktīva 2004/17/EK (2004. gada 31. marts), ar ko koordinē procedūras, kuras piemēro subjekti, kas darbojas ūdensapgādes, enerģētikas, transporta un pasta pakalpojumu nozarēs (OV L 134, 30.4.2004., 1. lpp.): (a) direktīvas I pielikumā "Līgumslēdzēji, kas darbojas gāzes vai siltuma pārvades vai sadales nozarē" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem nodarbojas ar tādu fiksēto tīklu nodrošināšanu vai ekspluatāciju, kas paredzēti pakalpojumu sniegšanai iedzīvotājiem saistībā ar gāzes vai siltumenerģijas ražošanu, pārvadi vai sadali fiksētiem tīkliem, kā piemēram, vienības, kas nodarbojas ar minētajām darbībām saskaņā ar licenci enerģētikas darbību veikšanai atbilstoši Enerģētikas likumam (Oficiālais izdevums 120/12).” (b) direktīvas II pielikumā "Līgumslēdzēji, kas darbojas elektroenerģijas ražošanas, pārvades vai sadales nozarē" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem nodarbojas ar tādu fiksēto tīklu nodrošināšanu vai ekspluatāciju, kas paredzēti pakalpojumu sniegšanai iedzīvotājiem saistībā ar elektroenerģijas ražošanu, pārvadi vai sadali fiksētiem tīkliem, kā piemēram, vienības, kas nodarbojas ar minētajām darbībām saskaņā ar licenci enerģētikas darbību veikšanai atbilstoši Enerģētikas likumam (Oficiālais izdevums 120/12).” (c) direktīvas III pielikumā "Līgumslēdzēji, kas darbojas dzeramā ūdens ražošanas, pārvades vai sadales nozarē" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem nodarbojas ar tādu fiksēto tīklu nodrošināšanu vai ekspluatāciju, kas paredzēti pakalpojumu sniegšanai iedzīvotājiem saistībā ar dzeramā ūdens ražošanu, pārvadi un sadali un dzeramā ūdens piegādi fiksētiem tīkliem, kā piemēram, vienības, kuras dibinājušas vietējās pašvaldības un kuras darbojas kā ūdens piegādes un kanalizācijas pakalpojumu sniedzēji saskaņā ar likumu par ūdeni (Oficiālais izdevums 153/09 un 130/11).” (d) direktīvas IV pielikumā "Līgumslēdzēji, kas darbojas dzelzceļu transporta pakalpojumu jomā" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem nodarbojas ar tīklu nodrošināšanu un ekspluatāciju un sniedz sabiedriskos pakalpojumus dzelzceļa transporta jomā." (e) direktīvas V pielikumā "Līgumslēdzēji, kas darbojas pilsētas dzelzceļu, tramvaju, trolejbusu vai autobusu transporta pakalpojumu jomā" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem nodarbojas ar tādu tīklu nodrošināšanu un ekspluatāciju, kas iedzīvotājiem sniedz pakalpojumus dzelzceļu, automatizēto sistēmu, tramvaju, trolejbusu, autobusu vai trošu transporta jomā, kā piemēram, vienības, kas minētās darbības veic kā sabiedriskos pakalpojumus saskaņā ar likumu par komunālajiem pakalpojumiem (Oficiālais izdevums Nr. 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11).” (f) direktīvas VI pielikumā "Līgumslēdzēji, kas darbojas pasta pakalpojumu nozarē" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem sniedz pasta pakalpojumus un citus pakalpojumus, kas nav pasta pakalpojumi saskaņā ar minētā likuma 112. panta 4. punktu." (g) direktīvas VII pielikumā "Līgumslēdzēji, kas darbojas naftas vai gāzes izpētes un ieguves nozarēs" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem veic darbības, kas saistītas ar ģeogrāfiskā apgabala izmantošanu, lai izpētītu iespējas iegūt un iegūtu naftu un gāzi, kā piemēram, vienības, kas ar minētajām darbībām nodarbojas saskaņā ar likumu par ieguves rūpniecību (Oficiālais izdevums 75/09 un 49/11)." (h) direktīvas VIII pielikumā "Līgumslēdzēji, kas darbojas akmeņogļu un cita veida cietā kurināmā izpētes un ieguves nozarēs" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem veic darbības, kas saistītas ar ģeogrāfiskā apgabala izmantošanu, lai izpētītu iespējas iegūt un iegūtu akmeņogles un cita veida cieto kurināmo, kā piemēram, vienības, kas ar minētajām darbībām nodarbojas saskaņā ar likumu par ieguves rūpniecību (Oficiālais izdevums 75/09 un 49/11)." (i) direktīvas IX pielikumā "Līgumslēdzēji, kas darbojas jūras ostu vai iekšējo ostu, vai citu piestātņu pakalpojumu jomā" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem veic darbības, kas saistītas ar ģeogrāfiskā apgabala izmantošanu, lai jūras vai upju transporta uzņēmējiem darītu pieejamas jūras ostas, upju ostas un citus transporta termināļus, kā piemēram, vienības, kas ar minētajām darbībām nodarbojas saskaņā ar likumu par jūrlietu jomu un jūras ostām (Oficiālais izdevums 158/03, 100/04, 141/06 un 38/09)." (j) direktīvas X pielikumā "Līgumslēdzēji, kas darbojas lidostu pakalpojumu jomā" pēc ieraksta, kas attiecas uz Franciju, iekļauj šādu tekstu: "Horvātija Līgumslēdzēji, kas minēti Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 6. pantā un kuri atbilstīgi īpašiem noteikumiem veic darbības, kas saistītas ar ģeogrāfiskā apgabala izmantošanu, lai gaisa pārvadātājiem nodrošinātu pieeju lidostām un citām termināļu iekārtām, kā piemēram, vienības, kas ar minētajām darbībām nodarbojas saskaņā ar likumu par lidostām (Oficiālais izdevums 19/98 un 14/11)." 2. 32004 L 0018: Eiropas Parlamenta un Padomes Direktīva 2004/18/EK (2004. gada 31. marts) par to, kā koordinēt būvdarbu valsts līgumu, piegādes valsts līgumu un pakalpojumu valsts līgumu slēgšanas tiesību piešķiršanas procedūru (OV L 134, 30.4.2004., 114. lpp.): (k) direktīvas III pielikumā "Publisko tiesību subjekti un šo subjektu kategorijas, kā minēts 1. panta 9. punkta otrajā daļā" pēc ieraksta, kas attiecas uz Franciju, iekļauj šādu tekstu: “XI – HORVĀTIJA Līgumslēdzējas iestādes, kas minētas Zakon o javnoj nabavi (Narodne novine broj 90/11) (Publiskā iepirkuma likums, Oficiālais izdevums Nr. 90/11) 5. panta 1. punkta 3. apakšpunktā, proti, juridiskas personas, kas izveidotas ar konkrētu mērķi nodrošināt vispārējas vajadzības, neveic rūpnieciskas vai komerciālas darbības un kuras atbilst vienam no šiem nosacījumiem: – vairāk nekā 50 % to finansējuma nāk no Horvātijas Republikas budžeta vai vietējo vai reģionālo pašpārvaldes iestāžu, vai citu līdzīgu juridisko personu līdzekļiem, vai – to pārvaldību uzrauga valsts iestādes, vietējās un reģionālās pašpārvaldes iestādes vai citas līdzīgas juridiskās personas, vai – kam valdē, pārvaldē vai uzraudzības padomē vairāk nekā pusi locekļu ieceļ valsts, reģionu vai vietējo pašvaldību iestādes vai citas līdzīgas juridiskās personas. Piemēram: – Aģentūra Alan d.o.o.; – APIS IT d.o.o – Informācijas sistēmu un informācijas tehnoloģiju atbalsta aģentūra; – Horvātijas Tautas deju ansamblis "LADO"; – Autocesta Rijeka – Zagreb d.d. (Uzņēmums "Rijeka – Zagreba autoceļš"); – CARnet (Horvātijas Akadēmiskais un pētniecības tīkls); – aprūpes un palīdzības centri; – sociālās labklājības centri; – sociālās labklājības mītnes; – veselības aprūpes centri; – valsts arhīvi; – Dabas aizsardzības valsts institūts; – Finansējuma fonds Krško atomelektrostacijas ekspluatācijas pārtraukšanai un NEK radioaktīvo atkritumu un izmantotās kodoldegvielas apglabāšanai; – Atsavinātā īpašuma kompensāciju fonds; – Vukovaras pilsētas atjaunošanas un attīstības fonds; – Personu ar invaliditāti profesionālas rehabilitācijas un nodarbinātības fonds; – Vides aizsardzības un energoefektivitātes fonds; – Horvātijas Zinātņu un mākslas akadēmija; – Horvātijas Rekonstrukcijas un attīstības banka; – Hrvatska kontrola zračne plovidbe d.o.o. (Horvātijas kontroles uzņēmums); – Hrvatska lutrija d.o.o. (Horvātijas loterija); – Horvātijas mantojuma fonds; – Horvātijas Lauksaimniecības palāta; – Horvātijas Radio un televīzija; – Horvātijas Tehnoloģiju kultūras asociācija; – Hrvatske autoceste d.o.o. ("Horvātijas autoceļi"); – Hrvatske ceste d.o.o. ("Horvātijas ceļi"); – Hrvatske šume d.o.o. (Horvātijas meži); – Hrvatske vode (Horvātijas ūdenssaimniecības uzņēmums); – Horvātijas Audiovizuālais centrs; – Horvātijas zirgaudzēšanas centrs – Valsts ērzeļu audzēšanas saimniecības Đakovo un Lipik; – Horvātijas lauksaimniecības, pārtikas un lauku jautājumu centrs; – Horvātijas raktuvju centrs; – Horvātijas pilsoņu kara memoriāls un dokumentācijas centrs; – Horvātijas Olimpiskā komiteja; – Horvātijas Enerģijas tirgus operators; – Horvātijas Paraolimpiskā komiteja; – Horvātijas Kuģniecības reģistrs; – Horvātijas Restaurācijas institūts; – Horvātijas Nedzirdīgo sporta federācija; – Horvātijas Neatliekamās medicīnas centrs; – Horvātijas Valsts sabiedriskās veselības institūts; – Horvātijas Garīgās veselības institūts; – Horvātijas Pensiju apdrošināšanas institūts; – Horvātijas Standartu institūts; – Horvātijas Telemedicīnas institūts; – Horvātijas Toksikoloģijas un dopinga apkarošanas institūts; – Horvātijas Valsts transfuzioloģijas institūts; – Horvātijas Nodarbinātības dienests; – Horvātijas Veselības aizsardzības un darba drošības institūts; – Horvātijas Veselības apdrošināšanas institūts; – Horvātijas Veselības apdrošināšanas institūts arodveselības jomā; – Jadrolinija (kuģniecības uzņēmums); – Valsts iestāde – Horvātijas Olimpiskais centrs; – valsts augstākās izglītības iestādes; – valsts parki – valsts iestādes; – dabas parki – valsts iestādes; – valsts zinātniskie institūti; – teātri, muzeji, galerijas, bibliotēkas un citas kultūras nozares iestādes, ko ir izveidojušas vietējās vai reģionālās pašpārvaldes iestādes; – brīvības atņemšanas iestādes; – klīniskās slimnīcas; – klīniskie slimnīcu centri; – klīnikas; – "Miroslav Krleža" leksikogrāfijas institūts; – ostu pārvaldes; – sanatorijas; – aptiekas, ko izveidojušas reģionālās pašpārvaldes iestādes; – Matica hrvatska (Izdevniecība "Matica hrvatska"); – Zemūdens arheoloģijas starptautiskais centrs; – Valsts un universitātes bibliotēka; – Valsts fonds skolēnu un studentu dzīves līmeņa uzlabošanai; – Valsts fonds pilsoniskās sabiedrības attīstībai; – Horvātijas Republikas Zinātnes, augstākās izglītības un tehnoloģiskās attīstības valsts fonds; – Izglītības ārējā novērtējuma valsts centrs; – Augstākās izglītības valsts padome; – Valsts zinātnes padome; – Oficiālais izdevums (Narodne novine d.d.); – audzināšanas iestādes; – Horvātijas Republikas valsts iestāžu vai vietējās un reģionālās pašpārvaldes iestāžu dibinātas izglītības iestādes; – vispārējās ārstniecības slimnīcas; – Plovput d.o.o. (valsts uzņēmums, kas atbild par navigācijas drošību); – poliklīnikas; – specializētās slimnīcas; – Apdrošināto personu centrālais reģistrs; – Universitātes datorcentrs; – sporta asociācijas; – sporta federācijas; – ārkārtas medicīniskās aprūpes iestādes; – paliatīvās aprūpes iestādes; – veselības aprūpes iestādes; – Policijas solidaritātes fonds; – cietumi; – Dubrovnikas atjaunošanas institūts; – Sēklu un stādu institūts; – valsts veselības aprūpes institūti; – Aeronautikas tehniskais centrs (Zrakoplovno – tehnički centar d.d.); – apgabalu ceļu administrācijas. (l) direktīvas IV pielikumā "Centrālās pārvaldes iestādes" pēc ieraksta, kas attiecas uz Franciju, iekļauj šādu tekstu: "HORVĀTIJA 1. Horvātijas Republikas valsts iestādes: – Horvātijas parlaments; – Horvātijas Republikas prezidents; – Horvātijas Republikas prezidenta kanceleja; – Horvātijas Republikas prezidenta kanceleja pēc pilnvaru termiņa beigām; – Horvātijas Republikas valdība; – Horvātijas Republikas valdības biroji; – ministrijas; – valsts biroji; – valsts administratīvās organizācijas; – apgabalu administratīvie biroji; – Horvātijas Republikas konstitucionālā tiesa; – Horvātijas Republikas Augstākā tiesa; – tiesas; – Valsts tieslietu kolēģija; – valsts prokuratūras biroji; – Valsts prokuratūras padome; – ombuda biroji; – Valsts komisija publiskā iepirkuma procedūru uzraudzībai; – Horvātijas Valsts banka; – Valsts revīzijas birojs. 2. Valsts aģentūras un biroji: – Horvātijas Civilās aviācijas aģentūra; – Elektronisko mediju aģentūra; – Gaisa kuģu nelaimes gadījumu un starpgadījumu izmeklēšanas aģentūra; – Valsts un privātā sektora partnerību aģentūra; – Veselības aprūpes kvalitātes un akreditācijas aģentūra; – Zāļu un medicīnas ierīču aģentūra; – Mobilitātes un ES programmu aģentūra; – Piekrastes līniju un jūras satiksmes aģentūra; – Tvrđa cietokšņa atjaunošanas aģentūra Osijekā; – Izglītības un skolotāju apmācības aģentūra; – Spiediena iekārtu aģentūra; – Aģentūra, kas nodarbojas ar darba ņēmēju apdrošināšanas prasībām darba devēja bankrota gadījumā; – Lauksaimniecības, zivsaimniecības un lauku attīstības maksājumu aģentūra; – Lauksaimniecības zemes aģentūra; – Nekustamā īpašuma darījumu un mediācijas aģentūra; – Sprādzienbīstamas vides uzraudzības aģentūra; – Horvātijas Republikas Reģionālās attīstības aģentūra; – Horvātijas dzelzceļa transporta tirgus regulatīvā aģentūra; – Aģentūra, kas uzrauga Eiropas Savienības programmu īstenošanas sistēmu; – Dzelzceļa transporta drošības aģentūra; – Profesionālās izglītības un apmācības un pieaugušo izglītības aģentūra; – Valsts īpašuma pārvaldes aģentūra; – Iekšzemes ūdensceļu aģentūra; – Horvātijas Vides aģentūra; – Personas datu aizsardzības aģentūra; – Horvātijas Konkurences aģentūra; – Zinātnes un augstākās izglītības aģentūra; – Noguldījumu apdrošināšanas un banku rehabilitācijas valsts aģentūra; – Finanšu aģentūra; – Horvātijas Pārtikas aģentūra; – Horvātijas Mazās uzņēmējdarbības aģentūra; – Horvātijas Finanšu pakalpojumu uzraudzības aģentūra; – Horvātijas Obligāto naftas rezervju aģentūra; – Horvātijas Pasta un elektronisko komunikāciju aģentūra; – Horvātijas Akreditācijas aģentūra; – Horvātijas Enerģētikas regulatīvā aģentūra; – Horvātijas Ziņu aģentūra; – Horvātijas Lauksaimniecības aģentūra; – Centrālā finanšu un līgumu aģentūra. (m) direktīvas IX A pielikumā "BŪVDARBU VALSTS LĪGUMI" pēc ieraksta, kas attiecas uz Franciju, iekļauj šādu tekstu: „- Horvātijā – "Sudski registar trgovačkih društava u Republici Hrvatskoj or Obrtni registar Republike Hrvatske";” (n) direktīvas IX B pielikumā "PIEGĀDES VALSTS LĪGUMI" pēc ieraksta, kas attiecas uz Franciju, iekļauj šādu tekstu: „- Horvātijā – "Sudski registar trgovačkih društava u Republici Hrvatskoj or Obrtni registar Republike Hrvatske";” (o) direktīvas IX C pielikumā "PAKALPOJUMU VALSTS LĪGUMI" pēc ieraksta, kas attiecas uz Franciju, iekļauj šādu tekstu: „- Horvātijā – "Sudski registar trgovačkih društava u Republici Hrvatskoj or Obrtni registar Republike Hrvatske";” 3. 32009 L 0081: Eiropas Parlamenta un Padomes Direktīva 2009/81/EK (2009. gada 13. jūlijs), ar kuru koordinē procedūras attiecībā uz to, kā līgumslēdzējas iestādes vai subjekti, kas darbojas drošības un aizsardzības jomā, piešķir noteiktu būvdarbu, piegādes un pakalpojumu līgumu slēgšanas tiesības, un ar kuru groza Direktīvas 2004/17/EK un 2004/18/EK (OV L 216, 20.8.2009., 76. lpp): (a) direktīvas VII pielikuma A daļā "BŪVDARBU LĪGUMI" pēc ieraksta, kas attiecas uz Franciju, iekļauj šādu tekstu: „- Horvātijā – "Sudski registar trgovačkih društava u Republici Hrvatskoj or Obrtni registar Republike Hrvatske";” (b) direktīvas VII pielikuma B daļā "PIEGĀDES LĪGUMI" pēc ieraksta, kas attiecas uz Franciju, iekļauj šādu tekstu: „- Horvātijā – "Sudski registar trgovačkih društava u Republici Hrvatskoj or Obrtni registar Republike Hrvatske";” (c) direktīvas VII pielikuma C daļā "PAKALPOJUMU LĪGUMI" pēc ieraksta, kas attiecas uz Franciju, iekļauj šādu tekstu: „- Horvātijā – "Sudski registar trgovačkih društava u Republici Hrvatskoj or Obrtni registar Republike Hrvatske";". [1] OV L 112, 24.4.2012., 10. lpp. [2] OV L 112, 24.4.2012., 21. lpp. [3] OV L 112, 24.4.2012., 95. lpp. [4] OV L 363, 20.12.2006., 1. lpp. [5] OV L 134, 30.4.2004., 1. lpp. [6] OV L 134, 30.4.2004., 114. lpp. [7] OV L 216, 20.8.2009., 76. lpp.